Diari Oficial de la Generalitat Valenciana


Sumari del DOGV 3124, del 18-11-1997 (1997/11338)

ACORD de 4 de novembre de 1997, del Govern Valencià, pel que es declara l'ocupació urgent dels béns i drets subjectes a un expedient d'expropiació forçosa de l'Ajuntament de Catarroja.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3124

Data del DOGV
:   18-11-1997

Secció del DOGV
:   ALTRES ANUNCIS - EXPROPIACIONS

Número del document
:   1997/11029


Data del document
:   04-11-1997

Organisme emissor
:   Conselleria de Presidència

Tipus de document
:   Acord

3776 ACORD de 4 de novembre de 1997, del Govern Valencià, pel que es declara l'ocupació urgent dels béns i drets subjectes a un expedient d'expropiació forçosa de l'Ajuntament de Catarroja. [97/C11666]
  
El Govern Valencià, en la reunió del dia 4 de novembre de 1997, adoptà l'acord següent:
  
L'Ajuntament de Catarroja, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'Urbanització de la Plaça de la Llotgeta.
  
Aquesta declaració d'ocupació urgent es justifica per les següents raons:
  
- Les parcel·les a expropiar es troben incloses en l'àmbit del Pla de Reforma Interior per al Desenvolupament de l'Ordenació de l'Àmbit de l'Entorn de l'Església de Sant Miquel (Plaça de la Llotgeta), aprovat definitivament el 29 de novembre de 1995 (DOGV de 18 de gener de 1996).
  
- El Ple de l'Ajuntament, en sessió de 29 de juliol de 1996, va acordar aprovar definitivament el Projecte d'Urbanització de la Plaça de la Llotgeta.
  
- Per a l'execució del Projecte d'Urbanització de la Plaça de la Llotgeta és necessària la disponibilitat del sòl objecte de l'expropiació del carrer de l'Aire, no podent desenvolupar-se si no s'ocupa aquest, de manera que sense l'ocupació urgent no podrà concloure's la urbanització de l'àmbit del projecte.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no s'hi presentaren al·legacions en contra. Consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Presidència, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa, instruït per l'Ajuntament de Catarroja, per a l'execució del Projecte d'Urbanització de la Plaça de la Llotgeta.
  
Béns afectats
  
- Titulars: Pilar Raga Ferrandis-Ramón Coscolla Ramón.
  
· Referència cadastral: 3746425.
  
· Superfície a expropiar: 15,50 m².
  
- Titulars: Salvador Casañ Xirivella.
  
· Referència cadastral: 3746427.
  
· Superfície a expropiar: 27,80 m².
  
- Titulars: Francisco Palliser Artola.
  
· Referència cadastral: 3746430.
  
· Superfície a expropiar: 17,00 m².
  
Aquest acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions, davant l'Ajuntament, als efectes de reparar possibles errors que s'hagen patit en fer la llista dels béns afectats per l'ocupació urgent.
  
Contra el present acord, que posa fi a la via administrativa, procedeix interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que els interessats puguen interposar-hi qualsevol altre recurs que estimen adient.
  
València, 4 de novembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
g) ALTRES ASSUMPTES
  
1. Persones juridicopúbliques
  
Conselleria d'Obres Públiques,
  
Urbanisme i Transports